I intervjuer har Coe redegjort for årsaken til at hun rømte hjemmefra. Hun hadde et anstrengt forhold til sin mor som holdt en streng oppdragelse. Faren var for feig til å motsi moren til tross for at han ofte var uenig med sin kone på mange punkter. Coe likte for eksempel Marianne Faithfull og ville kle seg som henne. En dag fant hun en t-skjorte revet i stykker grunnet at moren ikke likte den. Da moren fant p-piller som Coe brukte, ble disse spylt ned i toalettet. Moren likte heller ingen av Coe sine venninner. Til tross for materielle goder i hjemmet, følte hun at hun var i fengsel der, mens når hun var ute og danset, var hun «fri som fuglen».